Viksvė
Viksvė – upelis Lietuvoje, Šilalės rajone; Yžnės kairysis intakas (Jūros baseinas). Prasideda ties Padvarninkais, 4 km į rytus nuo Laukuvos, Žemaičių aukštumoje. Teka daugiausia pietų, pietryčių kryptimi. Įteka į Yžnę 14,9 km nuo jos žiočių, į šiaurę nuo Bytlaukio. Intakas – Rungys (kairysis). Vaga daug kur ištiesinta. Į pietus nuo Bilionių teka palei žuvininkystės tvenkinių sistemą, žemupyje taip pat sudaryti keli tvenkiniai. Gyvenvietės prie Viksvės: Padvarninkai, Gulbės, Girvainiai, Pykaičiai, Rudiškė, Laukdvariai. Upėvardis kilęs nuo augalo pavadinimo viksva.